Diari Oficial de la Generalitat Valenciana


Sumari del DOGV 1308, del 22-05-1990 (1990/817487)

ORDRE de 15 de maig de 1990, de la Conselleria de Cultura, Educació i Ciència, per la qual són dictades normes per a l'elecció d'òrgans unipersonals de govern als centres públics d'ensenyaments especialitzats que s'assenyalen.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/15/(2)/dof/vci/html**

### Dades del document

Número de DOGV
:   1308

Data del DOGV
:   22-05-1990

Secció del DOGV
:   DISPOSICIONS GENERALS

Número del document
:   1990/817487


Data del document
:   15-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 de maig de 1990, de la Conselleria de Cultura, Educació i Ciència, per la qual són dictades normes per a l'elecció d'òrgans uniparsonals de govern als centres públics d'ensenyament especialitzats que s'assenyalen.  
Els Decrets 180/1988 de 15 de novembre i 90/1986 de 8 de juliol, del Consell de la Generalitat Valenciana, regulen el període i el procediment d'elecció dels òrgans de govern dels centres públics d'ensenyaments.  
Com que pròximament conclourà el mandat dels òrgans unipersonals de determinats centres públics d'ensenyaments especialitzats a què es refereix l?Ordre de 25 de juliol de 1986, cal procedir-ne a la convocatòria i establir-ne les normes per a l?elecció segons que estableix l?esmentat Decret 90/1986.  
En atenció d'aquests motius, i en ús de les facultats que em confereix l'article 35 de la Llei de la Generalitat Valenciana de 30 de desembre de Govern Valencià,  
ORDENE:  
Primer  
Aquesta Ordre serà d'aplicació als centres públics d'ensenyaments especialitzats assenyalats en l'annex.  
Segon  
Als centres compresos en l?àmbit d'aplicació indicat en l'article primer d'aquesta ordre es procedirà a l?elecció de director abans del dia 22 de juny de 1990, data en la qual la mesa electoral constituïda segons que preveu l'article 16 del Decret 90/86 de 8 de juliol haurà de trametre la candidatura que haja obtingut majoria absoluta als Serveis Territorials de Cultura, Educació i Ciència.  
Tercer  
Per tal de poder realitzar els nomenaments dels càrrecs directius el director electe proposarà al Consell Escolar l?elecció dels càrrecs esmentats, si no ho havia fet en el moment de la presentació de la seua candidatura, en la manera prevista en l'article 17 del Decret 90/86 de 8 de juliol. Una vegada elegit pel Consell haurà de trametre la proposta de nomenament als Serveis Territorials d'Educació, a fi que la presa de possessió es faça amb efecte des de l'1 de juliol de 1990 segons estableix el Decret 90/86.  
DISPOSICIONS FINALS  
Primera  
Es autoritzada la Secretaria General perquè dicte les instruccions necessàries per al desenrotllament i l'aplicació del que preveu aquesta ordre.  
Segona  
Els directors territorials, el director actual dels centres i la mesa electoral que amb aquesta finalitat es constituesca, adoptaran les mesures necessàries per a garantir el desenrotllament normal del procés d'elecció a què es refereix aquesta ordre.  
Tercera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 15 de maig de 1990.  
El Conseller de Cultura, Educació i Ciència,   
ANTONIO ESCARRE ESTEVE  
 ANNEX  
Denominació Localitat  
Província d'Alacant.  
Esc. A.A. i Oficis Artístics Alcoi  
Esc. A.A. i Oficis Artístics Alacant  
Escola Oficial d'Idiomes Alacant  
Escola Oficial d'Idiomes Elx  
Conservatori Superior de Música Alacant  
Escola Superior de Dansa Alacant  
Esc. A.A. i Oficis Artístics Oriola  
Província de Castelló:  
Esc. A.A. i Oficis Artístics Castelló  
Escola Oficial d'Idiomes Castelló  
Conservatori Elemental de Música La Vall d'Uixó  
Província de València:  
Escola Oficial d'Idiomes Alzira  
Escola Oficial d'Idiomes Gandia  
Escola de Ceràmica Manises  
Escola Oficial d'Idiomes València  
Conservatori Elemental de Música Torrent  
Conservatori Elemental de Música Cullera


Còpia Permalink ELI